Mariz Umali

Si **Marie Grace Michelle Umali-Tima**, o mas kilala bilang **Mariz Umali** (ipinanganak noong Marso 4, 1980), ay isang Pilipinang mamahayag sa telebisyon.  Kilala siya bilang tagapagbalita ng *Balitanghali* ng GMA News TV tuwing Sabado at Linggo.  Nagtapos siya Unibersidad ng Pilipinas Diliman sa kursong Pangmadlang Komunikasyon ngunit nagsimula siya bilang mag-aaral sa kursong Parmasiya.  Nagsimula siya sa GMA Network bilang isang mananaliksik/prodyuser ng balita para sa pag-ulat ng halalan noong 2001.  Bukod sa *Balintanghali*, napabilang din siya sa mga programang dokumentaryo na *I-Witness*, *Out of Control* at *Born to Be Wild*.

## Karera sa pamamahayag 
Nais maging doktor ni Mariz Umali kung kaya't kinuha niya ang mga kursong may kaugnay sa medisina, ang kursong Parmasiya, ngunit lumipat si Umali sa kursong Pangmadlang Komunikasyon sa Unibersidad ng Pilipinas-Diliman (UPD) kung saan nagtapos siya bilang *cum laude*. Noong 2000, tumakbo siya bilang Tagapangulo ng Konseho ng Mag-aaral ng UPD ngunit natalo siya kay Raymond Palatino na ang hinaharap na Kinatawan ng Kabataan Partylist sa Kapulungan ng Kinatawan ng Pilipinas.  Naging kasapi si Umali sa UP-CMC Broadcast Association na organisasyon ng Kolehiyo ng Pangmadlang Komunikasyon ng UPD.

Noong halos 21 gulang pa lamang si Umali, nagsimula siya bilang prodyuser/mananaliksik ng GMA Network para sa pag-uulat sa halalan ng Pilipinas noong 2001 at sa kalaunan naging tagapag-ulat siya.  Isa sa mga tinuturing niyang malaking oportunidad sa kanyang karera ay ang eksklusibong panayam sa mga pinaghihinalaang pumatay kay Nida Blanca noong 2001. at *Out of Control*.  Nagbigay din siya ng balita sa dating bawat-oras na balitang programa ng GMA Network na *GMA Flash Report*.  Sa programang *Hired* ng dating QTV-11 na GMA News TV na ngayon, ginawaran siya ng Tatak Anak TV.  Sa programang *Kape at Balita*, nanomina si Umali at ang kanyang mga kasamang sina Susan Enriquez, Joel Reyes Zobel, Michael Fajatin at Valerie Tan bilang mga Magagaling na Punong-abala ng isang Pang-umagang Programa ng Star Awards para sa Telebisyon noong 2013.  Sa mga ilang mga pagkakataon, naiimbita si Umali bilang punong-abala o tagapasalita sa mga iba't ibang mga kaganapan.

Noong 2016, sa panayam niya sa papasok na Pangulo ng Pilipinas na si Rodrigo Duterte, sinutsutan siya nito.  Dahil dito, nagkumento ang kanyang asawang si Raffy Tima na hindi wasto at kawalan ng respeto sa babae ang ginawa ni Duterte sa kanyang asawa.  Hindi na umaasa si Umali ng isang apolohiya mula kay Duterte. Bagaman, sinabi ng tagapagsalita ni Duterte na si Salvador Panelo na hindi naman hinangad ni Duterte na saktan ang damdamin ni Umali.  Dagdag pa ni Panelo na tingnan lamang ang pagsutsot bilang biro o papuri (*compliment*).

## Personal na buhay
Lumaki si Umali sa katuruang Katoliko at ipinagmamalaki niya ito. Nakasama niya si Tima sa GMA Network noong pang 2001 sa programang ''Reporter's Notebook*.  Noong 2012 din, napabilang si Umali sa isa sa mga magaganda o *hottest'' na mamamahayag ayon sa Spot.ph, isang websayt pang-libangan.

## Mga sanggunian
Kategorya:Ipinanganak noong 1980
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas